La ministra d’Afers Socials de la República Àrab Sahrauí Democràtica, Baida Embarek Rahal, visita Algemesí
19 de febrer de 2018

La ministra d'Afers Socials de la República Àrab Sahrauí Democràtica, Baida Embarek Rahal, i el responsable de Cooperació, Mohamed Fadel, han visitat aquests dies Algemesí convidats per l'Associació d'Ajuda a Persones Sahrauís amb Discapacitat amb seu en aquesta ciutat de la Ribera. Després de visitar els espais més importants de la ciutat com el Museu de la Festa, la delegació sahrauí ha sigut rebuda en l'Ajuntament d'Algemesí per l'alcaldessa Marta Trenzano.

La delegació del Sàhara tenia previst participar, a últimes hores de la vesprada del dilluns, en una conferència en el Casino Lliberal sobre el conflicte del Sahara Occidental i els seus 42 anys de vida en el desert.